ແພທອງທານ ຊິນນະວັດ

**ແພທອງທານ ຊິນນະວັດ** (; ເກີດ 21 ສິງຫາ ຄ.ສ. 1986) ແມ່ນອະດີດນາຍົກລັດຖະມົນຕີໄທຄົນທີ 31 ແລະປັດຈຸບັນເປັນຫົວໜ້າພັກເພື່ອໄທ, ນາຍົກລັດຖະມົນຕີຍິງຄົນທີ 2 ຕໍ່ຈາກທ່ານນາງ ຍິ່ງລັກ ຊິນນະວັດ ຜູ້ເປັນອາ ແລະແມ່ນນາຍົກລັດຖະມົນຕີທີ່ອາຍຸນ້ອຍທີ່ສຸດໃນປະຫວັດສາດການເມືອງໄທ ເຊີ່ງມີອາຍຸຕອນເຂົ້າຮັບຕຳແໜ່ງທີ 37 ປີ 361 ມື້.

## ປະຫວັດ 
ທ່ານນາງ ແພທອງທານ ຊິນນະວັດ ເກີດເມື່ອວັນທີ 21 ສິງຫາ ຄ.ສ. 1986 ທີບາງກອກ ແມ່ນລູກສາວຄົນເລັກຂອງທ່ານ ທັກສິນ ຊິນນະວັດ ອະດີດນາຍົກລັດຖະມົນຕີ ແລະຄຸນຍົງ ພົດຈະມານ ນະ ປ້ອມເພັດ ມີອ້າຍແລະເອື້ອຍ 2 ຄົນ ຄື ທ່ານ ພານທອງແທ້ ຊິນນະວັດ ແລະທ່ານນາງ ພິນທອງທາ ຄຸນາກອນວົງ ທ່ານນາງ ແພທອງທານ ມີຊື່ຫຼີ້ນວ່າ **ອິີ໊ງ** ແຕ່ທາງບ້ານມັກຮຽກວ່າ **ອຸ໊ງອິີ໊ງ** ທຳໃຫ້ສື່ມວນຊົນຮຽກໄປໂດຍປະລິຍາຍ.

ທ່ານນາງສຳເຫຼັດການສຶກສາລະດັບມັດທະຍົມຈາກ ໂຮງຮຽນເຊນຕ໌ໂຍເຊຟຄອນແວນຕ໌ ແລະໂຮງຮຽນມາແຕຣ໌ເດອີວິທະຍາໄລ ໂດຍໃນຊ່ວງເວລານັ້ນ ທ່ານນາງໄດ້ໄປຝຶກງານທີຮ້ານແມຄໂດນັລດ໌ ສາຂາສະຫຍາມດິສຄັຟເວອຣີ ຕໍ່ມາທ່ານນາງສຳເຫຼັດການສຶກສາປະລີນຍາຕີລັດຖະສາດບັນດິດ ສາຂາສັງຄົມວິທະຍາແລະມານຸດສະຍະວິທະຍາ ຈາກຄະນະລົດຖະສາດ ຈຸລາລົງກອນມະຫາວິທະຍາໄລໃນປີ 2008 ຈາກນັ້ນໄປສຶກສາຕໍ່ທີສະຫະລາຊະອານາຈັກ ສາຂາວິຊາການຈັດການໂຮງແຮມສາກົນ ທີມະຫາວິທະຍາໄລເຊອຣ໌ຣີຍ໌ ແລະໃນປີ 2024 ໄດ້ເຂົ້າສຶກສາທີ ວິທະຍາໄລປ້ອງກັນລາຊະອານາຈັກ ຫຼັກສູດການປ້ອງກັນລາຊະອານາຈັກ ສຳຫຼັບຜູ້ບໍລິຫານແຫ່ງອະນາຄົດ ລຸ່ນທຳອິດ.

ທ່ານນາງແມ່ນຜູ້ຖືຫຸ້ນອັນດັບ 1 ຂອງ ບໍລິສັດ ເອສຊີ ແອສເສທ ຄອຣ໌ປໍເຣຊັ່ນ ຈຳກັດ (ມະຫາຊົນ) ແລະກຳມະການມູລະນິທິໄທຄົມ ນອກຈາກນີ້ ທ່ານນາງຍັງແມ່ນຜູ້ຖືຫຸ້ນໃນກິດຈະການອື່ນໆ ເຊົ່ນ ໂຮງແຮມໂຣສວູ໊ດ ກຸງເທບ, ເທມສ໌ ວັລລີຍ໌ ເຂົາໃຫຍ່ ແລະ ເດອະ ຊິສເຕອສ໌ ເນລສ໌ ແອນດ໌ ມໍຣ໌ ເປັນຕົ້ນ ທັ້ງນີ້ໃນປີ 2022 ທ່ານນາງຖືຫຸ້ນລວມທັ້ງໝົດ 21 ບໍລິສັດ ມູລະຄ່າປະມານ 68.000 ລ້ານບາດ ນອກຈາກນີ້ທ່ານນາງຍັງເຄຍທຳທຸລະກິດ ຮ້ານທຳເລັບ ເດອະ ຊິສເຕອສ໌ ເນລສ໌ ແອນດ໌ ມໍຣ໌ ທີ ສະຫຍາມພາຣາກອນ ຮ່ວມກັບເອີ້ອຍ ທ່ານນາງ ພິນທອງທາ ເຊີ່ງປັດຈຸບັນປິດໂຕລົງແລ້ວໃນປີ 2022 ແລະເຄຍເຮັດວຽກດ້ານອະສັງຫາລິມມະຊັບ 
ແມ່ນປະທານເຈົ້າໜ້າທີ່ບໍລິຫານ ກຸ່ມທຸລະກີດໂຮງແຮມ ບໍລິສັດ ເຣນດ໌ ດີເວລລອປເມ້ນທ໌ ຈຳກັດ. 

ທ່ານນາງ ແພທອງທານ ສົມລົດກັບທ່ານ ປິດົກ ສຸກສະຫວັດ ໂດຍທູນກະໝ່ອມຍິງອຸບົນຣັດຣາຊະກັນຍາ ສິຣິວັດທະນາພັນນະວະດີ ສະເດັດເປັນອົງປະທານໃນພິທີສົມລົດຂອງທັ້ງສອງທ່ານ ເມື່ອວັນທີ 22 ມີນາ ຄ.ສ. 2019 ນະ ໂຮງແຮມໂຣສວູ໊ດ ຮ່ອງກົງ ທັ້ງສອງມີລູກສາວ ຄື ທ່ານນາງ ທິທານ ສຸກສະຫວັດ ເກີດເມື່ອວັນທີ 10 ມັງກອນ ຄ.ສ. 2021 ແລະມີລູກຊາຍ ຄື ທ່ານ ພຶທາສິນ ສຸກສະຫວັດ ເກີດເມື່ອວັນທີ 1 ພຶດສະພາ ຄ.ສ. 2023 ກ່ອນການເລືອກຕັ້ງໃຫຍ່ໃນເດືອນດຽວກັນ.

## ບົດບາດທາງການເມືອງ 
### ຫົວໜ້າຄອບຄົວເພື່ອໄທ 
ໃນການປະຊຸມໃຫຍ່ສາມັນປະຈຳປີຂອງພັກເພື່ອໄທ ເມື່ອວັນທີ 28 ຕຸລາ ຄ.ສ. 2021 ທີ ສູນປະຊຸມແລະສະແດງສິນຄ້ານານາຊາດຂອນແກ່ນ ຈັງຫວັດຂອນແກ່ນ ທ່ານ ສົມພົງ ອະມອນວິວັດ ຫົວໜ້າພັກເພື່ອໄທ ເຊີ່ງໄດ້ປະກາດລາອອກໃນງານນັ້ນ ໄດ້ປະກາດເປີດໂຕທ່ານນາງ ແພທອງທານ ເປັນປະທານທີ່ປຶກສາ ດ້ານການມີສ່ວນຮ່ວມແລະນະວັດຕະກຳຂອງພັກ
ໃນການປະຊຸມຂອງພັກເພື່ອໄທເມື່ອວັນທີ 20 ມີນາ ຄ.ສ. 2022 ທ່ານນາງໄດ້ຮັບຕຳແໜ່ງ "ຫົວໜ້າຄອບຄົວເພື່ອໄທ" ທ່ານ ສົມໄຊ ສີສຸດທິຍາກອນ ອະດີດຄະນະກຳມະການການເລືອກຕັ້ງ ວິເຄົາະວ່າ ຕຳແໜ່ງດັງກລ່າວແມ່ນການທະລາຍຂໍ້ຈຳກັດໃນການດຳເນີນງານຂອງພັກການເມືອງ ແລະປູທາງໃຫ້ພັກເພື່ອໄທສະເໜີຊື່ຂອງທ່ານນາງເປັນນາຍົກລັດຖະມົນຕີໃນການເລືອກຕັ້ງ ຄ.ສ. 2023 ທ່ານນາງກລ່າວໃນການປະຊຸມໃຫຍ່ສາມັນປະຈຳປີເມື່ອເດືອນເມສາ ຄ.ສ. 2022 ລະບຸວ່າ ຫົວໜ້າຄອບຄົວ ກັບ ຫົວໜ້າພັກ ແມ່ນຄົນລະຕຳແໜ່ງກັນ ແຕ່ບໍ່ໄດ້ກລ່າວຢ່າງຊັດເຈນວ່າຈະເປັນແຄນດີເດດນາຍົກລັດຖະມົນຕີຂຶງພັດເພື່ອໄທຫຼີບໍ່.

ໃນຊ່ວງປາຍເດືອນທັນວາ ຄ.ສ. 2022 ທ່ານ ປະເສີດ ຈັນທະຣະຣວງທອງ ເລຂາທິການພັກເພື່ອໄທ ກລ່າວວ່າ ທາງພັກໄດ້ມອບໝາຍໃຫ້ ສ.ສ. ແລະຜູ້ສະໝັກ ສ.ສ. ນຳນະໂຍບາຍທີ່ພັກໄດ້ປະກາດເມື່ອວັນທີ 6 ທັນວາ ປີດຽວກັນ ມາຂຶ້ນປ້າຍຫາສຽງຊຸດທຳອິດກ່ອນການເລືອກຕັ້ງຈະມີຂຶ້ນໃນປີຖັດໄປ ຈຳນວນ 8 ຮູບແບບ ໂດຍທຸກປ້າຍໃນຊຸດນັ້ນຈະມີຮູບຂອງທ່ານນາງໃນຖານະ ຫົວໜ້າຄອບຄົວເພື່ອໄທ ຢູ່ທາງມຸມຂວາລ່າງຂອງປ້າຍຂະໜາດປົກກະຕິ ຫຼື ດ້ານລ່າງໃນກໍລະນີປ້າຍຂະໜາດທີ່ຄວາມກວ້າງລົດລົງມາຈາກປ້າຍຂະໜາດປົກກະຕິ.

### ແຄມດິເດດນາຍົກລັດຖະມົນຕີ 
ໃນເດືອນມັງກອນ ຄ.ສ. 2023 ທ່ານນາງກລ່າວວ່າ ພ້ອມທີ່ຈະເປັນແຄນດີເດດນາຍົກລັດຖະມົນຕີຂອງພັກເພື່ອໄທ ອີກທັ້ງລະບຸວ່າ ພ້ອມຈະຈັບມືກັບທຸກພັກຫາກມີຄວາມຄິດນະໂຍບາຍຕົງກັນ, ເຫັນພ້ອງໃນຄວາມເປັນປະຊາທິບປະໄຕ ແລະເຄົາລົບສຽງຂອງປະຊາຊົນ ແຄ່ປະຕິເສດວ່າຍັງບໍ່ໄດ້ມີການເວົ້າຄຸຍກັບທ່ານ ພົນເອກ ປະວິດ ວົງສຸວັນ ຫົວໜ້າພັກພະລັງປະຊາລັດ ແຕ່ຢ່າງໃດ ຈາກນັ້ນໃນປາຍເດືອນກຸມພາ ພັດເພື່ອໄທແຕ່ງຕັ້ງໃຫ້ທ່ານ ເສດຖາ ທະວີສິນ ເປັນປະທານທີ່ປຶກສາຫົວໜ້າຄອບຄົວເພື່ອໄທ ໂດຍທ່ານ ເສດຖາ ມີໜ້າທີ່ໃຫ້ຄຳປຶກສາຫຼືດຳເນີນການຕາມທີ່ທ່ານນາງ ແພທອງທານ ມອບໝາຍ ຕໍ່ມາໃນເດືອນມີນາປີດຽວກັນ ທ່ານນາງໃຫ້ສຳພາດກັບເດອະສະແຕນດາຣ໌ດ ລະບຸວ່າ ຫາກພັກພະລັງປະຊາລັດມີຈຸດຍືນບໍ່ເອົາລັດຖະປະຫານເຂົ່ນດຽວກັບພັກເພື່ອໄທ ກົພ້ອມຈະເວົ້າຄຸຍ ແຕ່ບໍ່ໄດ້ຍືນຍັນວ່າຈະຮວມສຽງເພື່ອຈັດຕັ້ງລັດຖະບານກັບ ພປຊລ. ຫຼືບໍ່ ເດືອນຖັດມາພັກເພື່ອໄທສະເໜີຊື່ຂອງທ່ານນາງໃນບັນຊີລາຍຊື່ຜູ້ສົມຄວນດຳລົງຕຳແໜ່ງນາຍົກລັດຖະມົນຕີ ພ້ອມກັບທ່ານ ເສດຖາ ແລະທ່ານ ໄຊກະເສມ ນິຕິສິຣິ.

ຫຼັງຈາກມີການເລືອກຕັ້ງໃຫຍ່ໃນເດືອນພຶດສະພາ ຄ.ສ. 2023 ພັກເພື່ອໄທໄດ້ຈຳນວນ ສ.ສ. ເປັນອັນດັບ 2 ຮອງຈາກພັກກ້າວໄກ ທ່ານນາງກລ່າວວ່າ ຕົວເອງກົມີຄວາມຜິດຫວັງທີ່ພັກບໍ່ໄດ້ອັນດັບ 1 ຕາມແຜນ ແຕ່ກົພ້ອມເຮັດວຽກຮ່ວມກັບພັກກ້າວໄກ ລວມເຖີງພັກອື່ນໆທີ່ຈະຈັບຂົ້ວຮ່ວມກັບທັ້ງສອງພັກ ແຕ່ຕໍ່ມາພາຍຫຼັງຈາກທີ່ພັກເພື່ອໄທຍົກເລີກບັນທຶກຄວາມເຂົາໃຈຈັດຕັ້ງລັດຖະບານຮ່ວມກັບພັກກ້າວໄກແລ້ວ ໃນວັນທີ 9 ສິງຫາ ທ່ານນາງແລະຜູ້ບໍລິຫານພັກເພື່ອໄທໄດ້ເດີນເທົ້າຈາກຕຶກໂອເອໄອ ບ່ອນທຳການຂອງພັກ ໄປຍັງຕຶກໄທຊຳມິທ ທີ່ບ່ອນຢູ່ຕິດກັນ ເພື່ອຮ່ວມຫາລືກັບແກນນຳພັກກ້າວໄກໃນການພິຈາລະນາບຸກຄົນເຊີ່ງສົມຄວນໄດ້ຮັບການແຕ່ງຕັ້ງເປັນນາຍົກລັດຖະມົນຕີ ຄັ້ງທີ 3 ເຊີ່ງມື້ຖັດມາມີກະແສຂ່າວວ່າທ່ານນາງ ແພທອງທານ ໄດ້ແຈ້ງກັບແກນນຳພັກກ້າວໄກວ່າ ພັກເພື່ອໄທຈຳເປັນຕ້ອງນຳພັກພະລັງປະຊາລັດ ເຊີ່ງມີທ່ານ ພົນເອກ ປະວິດ ວົງສຸວັນ ເປັນຫົວໜ້າພັກ ເຂົ້າຮ່ວມລັດຖະບານ ແລະສົ່ງຜົນໃຫ້ພັກກ້າວໄກມີມະຕິໃນອີກ 6 ມື້ຖັດມາວ່າ ບໍ່ສະໜັບສະໜຸນບຸກຄົນເຊີ່ງສົມຄວນໄດ້ຮັບການແຕ່ງຕັ້ງເປັນນາຍົກລັດຖະມົນຕີຂອງພັກເພື່ອໄທ.

### ການດຳລົງຕຳແໜ່ງໃນລັດຖະບານເສດຖາ 
ໃນວັນທີ 13 ກັນຍາ ຄ.ສ. 2023 ໃນການປະຊຸມນັດທຳອິດຂອງຄະນະລັດຖະມົນຕີໄທ ຄະນະທີ 63 ທ່ານ ເສດຖາ ທະວີສິນ ນາຍົກລັດຖະມົນຕີ ໄດ້ມີຂໍ້ສັ່ງການແຕ່ງຕັ້ງ ຄະນະກຳມະການຍຸດທະສາດຊອຟຕ໌ພາວເວອຣ໌ແຫ່ງຊາດ ແລະແຕ່ງຕັ້ງໃຫ້ທ່ານນາງ ແພທອງທານ ເປັນ ຮອງປະທານກຳມະການ ຕໍ່ມາເມື່ອວັນທີ 3 ຕຸລາ ທ່ານ ເສດຖາ ໄດ້ແຕ່ງຕັ້ງທ່ານນາງເພີ່ມອີກ 2 ຕຳແໜ່ງ ຄື ປະທານກຳມະການໃນຄະນະກຳມະການພັດທະນາຊອຟຕ໌ພາວເວອຣ໌ແຫ່ງຊາດ ແລະກຳມະການໃນຄະນະກຳມະການອຳນວຍການຈັດງານສະເຫຼີມພະກຽດພະບາດສົມເດັດພະວະຊິຣະເກົ້າເຈົ້າຢູ່ຫົວ ເນື່ອງໃນໂອກາດພະລາຊະພິທີມະຫາມຸງຄຸນສະເຫຼີມພະຊົນພັນສາ 6 ຮອບ 28 ກໍລະກົດ ຄ.ສ. 2024 ແລະຕໍ່ມາເມື່ອວັນທີ 7 ຕຸລາ ທ່ານ ເສດຖາ ໄດ້ແຕ່ງຕັ້ງທ່ານນາງ ເປັນຮອງປະທານກຳມະການໃນຄະນະກຳມະການພັດທະນາລະບົບສຸກຂະພາບແຫ່ງຊາດອີກຕຳແໜ່ງໜຶ່ງ.

### ຫົວໜ້າພັກເພື່ອໄທ 
ຫຼັງຈາກທີ່ທ່ານ ຊົນລະນ່ານ ສີແກ້ວ ປະກາດລາອອກຈາກຫົວໜ້າພັກເພື່ອໄທ ເພື່ອຮັບຜິດຊອບຄຳພູດຂອງໂຕຫຼັງຈາກນຳ ພັກລວມໄທສ້າງຊາດ ແລະພັກພະລັງປະຊາລັດ ເຂົ້າຮ່ວມລັດຖະບານເມື່ອວັນທີ 30 ສິງຫາ ຄ.ສ. 2023 ສົ່ງຜົນໃຫ້ກຳມະການບໍລິຫານພັກຊຸດເດີມສິ້ນສຸດລົງທັ້ງຄະນະ ໄດ້ມີກະແສຂ່າວວ່າສະມາຊິກສະພາຜູ້ແທນລາຊະດອນຂອງພັກເພື່ອໄທຈະສະໜັບສະໜຸນໃຫ້ທ່ານນາງ ແພທອງທານ ເປັນຫົວໜ້າພັກຄົນໃໝ່ ເຊີ່ງໃນວັນທີ 20 ຕຸລາ ໃນງານໄທແລນດ໌ເກມໂຊວ໌ທີ່ສູນການປະຊຸມແຫ່ງຊາດສິຣິກິດ ທີ່ທ່ານນາງໄປຮ່ວມພິທີເປີດໃນຖານະຮອງປະທານກຳມະການຍຸດທະສາດຊອຟຕ໌ພາວເວອຣ໌ແຫ່ງຊາດ ທ່ານນາງກລ່າວວ່າ ພ້ອມຮັບການສະເໜີຊື່ເຊົ່ນກັນ ຕໍ່ມາເມື່ອວັນທີ 27 ຕຸລາ ພັກເພື່ອໄທໄດ້ຈັດການປະຊຸມວິສາມັນເພື່ອເລືອກກຳມະການບໍລິຫານພັກຊຸດໃໝ່ ແລະກອງປະຂຸມມີມະຕິເລືອກທ່ານນາງ ແພທອງທານ ເປັນຫົວໜ້າພັກຄົນທີ 8 ໂດຍທ່ານນາງແມ່ນແມ່ຍິງຄົນທຳອິດທີ່ເປັນຫົວໜ້າພັກເພື່ອໄທ.

### ການໄດ້ຮັບເລືອກເປັນນາຍົກລັດຖະມົນຕີ 
ພາຍຫຼັງສານລັດຖະທຳມະນູນວິນິດໄສໃຫ້ທ່ານ ເສດຖາ ທະວີສິນ ພົ້ນຈາກຕຳແໜ່ງນາຍົກລັດຖະມົນຕີເມື່ອວັນທີ 14 ສິງຫາ ຄ.ສ. 2024 ເດີມມີກະແສຂ່າວວ່າພັກເພື່ອໄທຈດສະເໜີຊື່ທ່ານ ໄຊກະເສມ ນິຕິສິຣິ ໃຫ້ສະພາຜູ້ແທນລາຊະດອນພິຈາລະນາໃຫ້ຄວາມເຫັນຊອບແຕ່ງຕັ້ງເປັນນາຍົກລັດຖະມົນຕີໃນນາມພັກເພື່ອໄທໃນການລົງມະຕິໃນວັນທີ 16 ສິງຫາ ແຕ່ວັນທີ 15 ສິງຫາ ກອງປະຊຸມສະມາຊິກສະພາຜູ້ແທນລາຊະດອນສັງກັດພັກເພື່ອໄທມີຄວາມເປັນຫ່ວງໃນເຮື່ອງປັນຫາສຸຂະພາບຂອງທ່ານ ໄຊກະເສມ ຈຶງມີມະຕິໃຫ້ການສະໜັບສະໜຸນທ່ານນາງໃຫ້ສະພາຜູ້ແທນລາຊະດອນພິຈາລະນາໃຫ້ຄວາມເຫັນຊອບແຕ່ງຕັ້ງເປັນນາຍົກລັດຖະມົນຕີໃນນາມພັກເພື່ອໄທແທນ ซึ่งครอบครัวชินวัตรรับฟังความต้องการของ สส. พรรคเพื่อไทย และยินยอมให้พรรคเสนอชื่อแพทองธาร ໂດຍກອງປະຊຸມ ສ.ສ. ພັກເພື່ອໄທ ໄດ້ມອບອຳນາດໃຫ້ຄະນະກຳມະການບໍລິຫານພັກເພື່ອໄທອອກເປັນມະຕິໃນການສະເໜີຊື່ບຸກຄົນເຊີ່ງສົມຄວນໄດ້ຮັບແຕ່ງຕັ້ງເປັນນາຍົກລັດຖະມົນຕີ ແລະໃນເວລາຕໍ່ມາຄະນະກຳມະການບໍລິຫານພັກໄດ້ມີມະຕິສະເໜີຂື່ທ່ານນາງ
 ຊ່ວງແລ້ງວັນດຽວກັນທ່ານນາງ ແພທອງທານ ພ້ອມດ້ວຍແກນນຳພັກການເມືອງຝ່າຍລັດຖະບານທັ້ງໝົດ 11 ພັກ ທີ່ແມ່ນຊຸດເດີມທີ່ເຄຍຈັດຕັ້ງຄະນະລັດຖະມົນຕີຊຸດທີ 63 ໄດ້ຮ່ວມກັນຖະແຫຼງຂ່າວທີ່ຕຶກຊິນນະວັດ 3 ທ່ານ ສໍຣະວົງ ທຽນທອງ ເລຂາທິການພັກເພື່ອໄທ ກລ່າວວ່າທຸກພັກມີຈຸດຍືນຕົງກັນທີ່ຈະສະເໜີຊື່ທ່ານນາງໃຫ້ສະພາຜູ້ແທນລາຊະດອນພິຈາລະນາໃນວັນຮຸ່ງ.

ຕໍ່ມາໃນວັນຮຸ່ງ (16 ສິງຫາ) ໃນກອງປະຊຸມສະພາຜູ້ແທນລາຊະດອນ ຄັ້ງທີ 15 (ສະໄໝສາມັນປະຈຳປີຄັ້ງທຳອິດ) ເປັນພິເສດ ທ່ານ ສໍຣະວົງ ໄດ້ສະເໜີຊື່ທ່ານນາງ ແພທອງທານ ເປັນບຸກຄົນເຊີ່ງສົມຄວນໄດເຮັບແຕ່ງຕັ້ງເປັນນາຍົກລັດຖະມົນຕີ ຕາມມາດຕາ 159 ຂອງລັດຖະທຳມະນູນແຫ່ງລາຊະອານາຈັກໄທ ພຸດທະສັກກະລາດ 2560 ແລະກອງປະຊຸມມີມະຕິເຫັນດີໃຫ້ທ່ານນາງດຳລົງຕຳແໜ່ງນາຍົກລັດຖະມົນຕີຄົນທີ 31 ດ້ວຍຄະແນນ ເຫັນດີ 319 ສຽງ ບໍ່ເຫັນດີ 145 ສຽງ ງດອອກສຽງ 27 ສຽງ ແລະບໍ່ມາປະຊຸມ 2 ຄົນ ຄື ທ່ານ ຮ້ອຍຕຳຫຼວດເອກ ສະເຫຼີມ ຢູ່ບຳຣຸງ ແລະ ທ່ານ ພົນເອກ ປະວິດ ວົງສຸວັນ ທຳໃຫ້ທ່ານນາງເປັນນາຍົກລັດຖະມົນຕີຍິງຄົນທີ 2 ຂອງປະເທກໄທຕໍ່ຈາກທ່ານນາງ ຍິ່ງລັກ ຊິນນະວັດ ຜູ້ເປັນອາ ແມ່ນນາຍົກລັດຖະມົນຕີທີ່ອາຍຸນ້ອຍທີ່ສຸດໃນປະຫວັດສາດການເມືອງໄທ ນະ ມື້ທີ່ຮັບຕຳແໜ່ງ ດ້ວຍອາຍຸ 37 ປີ 11 ເດືອນ 25 ມື້ ອີກທັ້ງເປັນຜູ້ນຳລັດຖະບານທີ່ອາຍຸນ້ອຍທີ່ສຸດແມ່ນອັນດັບ 5 ຂອງໂລກ ແລະນາຍົກລັດຖະມົນຕີຍິງອາຍຸນ້ອຍທີ່ສຸດໃນໂລກແມ່ນອັນດັບ 3 ເຊີ່ງມີພະບໍລົມລາຊະໂອງການແຕ່ງຕັ້ງຢ່າງເປັນທາງການໃນມື້ດຽວກັນมี ແລະມີພິທີຮັບສະໜອງພະບໍລົມລາຊະໂອງການເມື່ອວັນທີ 18 ສິງຫາ ນະ ຕຶກວອຍຊ໌ ສະເປຊ ບ່ອນທຳການແຫ່ງໃໝ່ຂອງພັກເພື່ອໄທ.

## ຂໍ້ວິພາກວິຈານ 
### ຜູ້ຖືຫູ້ນສະໜາມກ໊ອຟອັລໄພນ໌ 
ສະໜາມກ໊ອຟ ຕັ້ງຢູ່ທີ່ອຳເພີຄອງຫຼວງ ຈັງຫວັດປະທຸມທານີ ເຈົ້າຂອງເດີມ ຄື ນາງ ເນື່ອມ ຊຳນານຊາດສັກດາ ບໍລິຈາກທີ່ດິນໃຫ້ກັບທາງວັດທັນມິກາຣາມວໍຣະວິຫານ ເມື່ອປີ 1969 ຕໍ່ມາປີ 1990 ທີ່ດິນດັງກລ່າວເຊີ່ງເປັນບ່ອນທໍລະນີສົງ ຖືກຂາຍແລະໂອນໃຫ້ກັບ ບໍລິສັດ ອັລໄພນ໌ ຣຽລເອສເຕທ ຈຳກັດ ແລະບໍລິສັດ ອັລໄພນ໌ ກອລ໌ຟ ແອນດ໌ ສະປອຣ໌ຕຄລັບ ຈຳກັດ ໂດຍຂະໜະນັ້ນຜູ້ຖືຫູ້ນຄົນໜຶງຂອງທັ້ງສອງບໍລິສັດ ຄື ທ່ານນາງ ອຸໄຣວັນ ທຽນທອງ ພັນລະຍາຂອງທ່ານ ສະເໜົາະ ທຽນທອງ ລັດຖະມົນຕີຊ່ວຍວ່າການກະຊວງມະຫາດໄທ ເຊີ່ງກຳກັບດູແລກົມທີ່ດິນໃນຂະໜະນັ້ນ ແລະທ່ານ ຊູຊີບ ຫານສະຫວັດ ຕໍ່ມາທີ່ດິນຖືກຂາຍຕໍ່ໃຫ້ຄຸນຍິງ ພົດຈະມານ ຊິນນະວັດ ພັນລະຍາຂອງທ່ານ ພັນຕຳຫຼວດໂທ ທັກສິນ ຊິນນະວັດ ນາຍົກລັດຖະມົນຕີໃນຂະໜະນັ້ນ ທັ້ງນີ້ ສານຕັດສິນວ່າ ທ່ານ ຍົງຍຸດ ວິໄຊດິດ ເຊີ່ງຂະໜະນັ້ນດຳລົງຕຳແໜ່ງຮັກສາການປະຫຼັດກະຊວງມະຫາດໄທ ມີຄວາມຜິດຖານລະເວ້ນປະຕິບັດໜ້າທີ່ໂດຍບໍ່ຊອບອັນກ່ຽວກັບຂ້ອງກັບຫູ້ນດັງກລ່າວ ໂທດຈຳຄຸກ 2 ປີ ປັດຈຸບັນຫູ້ນທັ້ງສອງບໍລິສັດນີ້ຖືໂດຍຄຸນຍິງ ພົດຈະມານ ແລະລູກທັ້ງສາມ ເຊີ່ງລວມເຖີງທ່ານນາງ ແພທອງທານ ດ້ວຍ.

### ການສອບເຂົ້າມະຫາວິທະຍາໄລ 
ໃນເດືອນມີນາ ຄ.ສ. 2004 ທ່ານນາງ ແພທອງທານ ໄດ້ສອບເຂົ້າລະດັບອຸດົມສຶກສາ (ເອນທຣານຊ໌) ທີ່ຈຸລາລົງກອນມະຫາວິທະຍາໄລ ແຕ່ຖືກຕັ້ງຂໍ້ສັງເກດວ່າ ທ່ານນາງສາມາດເຂົ້າສຶກສາໃນມະຫາວິທະຍາໄລໄດ້ໂດຍມີເກຣດສະເລີ່ຍສະສົມ ລະດັດມັດທະຍົມສຶກສາຕອນປາຍຕ່ຳກວ່າ 2,75 ອີກທັ້ງຍັງມີຄະແນນສອບໃນຄັ້ງທີສອງສູງກວ່າຄັ້ງທຳອິດເປັນຢ່າງມາກ ສາມເດືອນຕໍ່ມາ ທ່ານ ອະດິໄສ ໂພທາຣາມິກ ລັດຖະມົນຕີວ່າການກະຊວງສຶກສາທິການໃນຂະໜະນັ້ນ ອອກຖະແຫຼງການລະບຸວ່າ ບໍ່ພົບຫຼັກຖານຊີ້ຊັດວ່າຂໍ້ສອບເອນທຣານຊ໌ລົ່ວ ແຕ່ໃຫ້ພາກທັນແລະຕັກເຕືອນແກ່ ທ່ານ ວໍຣະເດດ ຈັນທະຣະສອນ ເລຂາທິການສຳນັກງານຄະນະກຳມະການການອຸດົມສຶກສາ ແລະທ່ານນາງ ສະສິທອນ ອະຫິງສະໂກ ຜູ້ອຳນວຍການສຳນັກທົດສອບກາງ ກໍລະນີເປີດຊອງຂໍ້ສອບ ຕໍ່ມາທ່ານ ວໍຣະເດດ ລາອອກຈາກລາຊະການ ຫຼັງຈາກກະຊວງສຶກສາທິການຮຽກໄປຮັບຊາບຜົນສອບສວນ ໃນເດືອນສິງຫາປີຖັດມາທ່ານ ວໍຣະເດດ ໄດ້ຮັບແຕ່ງຕັ້ງເປັນຜູ້ຊ່ວຍລັດຖະມົນຕີ.

## ກຽດຕິຍົດ 
### ເຄື່ອງລາຊະອິສະຣິຍາພອນໄທ 
* ຄ.ສ. 2005 – 80px ເຄື່ອງລາຊະອິສະຣິຍາພອນອັນເປັນທີສັນລະເສີນຍີ່ງດິເຫຼກຄຸນາພອນ ຊັ້ນທີ 6 ຫຼຽນທອງດິເຫຼກຄຸນາພອນ (ຣ.ທ.ພ.)

## ລຳດັບສາແຫຼກ 
## ອ້າງອີງ 
## ແຫຼ່ງຂໍ້ມູນອື່ນ 
* Ing Shinawatra ທີເຟສບຸ໊ກ
* Paetongtarn Shinawatra ທີອິນສະຕາແກຣມ
* Ing Shin ທີເອັກຊ໌
* ingshin21 ທີຕິ໊ກຕົອກ

ໝວດ:ບຸກຄົນທີ່ເກີດໃນປີ ຄ.ສ. 1986

ໝວດ:ນາຍົກລັດຖະມົນຕີໄທ
ໝວດ:ນາຍົກລັດຖະມົນຕີຍິງ
ໝວດ:ບຸກຄົນຈາກບາງກອກ
ໝວດ:ຊາວໄທເຊື້ອສາຍແຄະ
ໝວດ:ຜູ້ມີເຊື້ອສາຍເຈົ້ານາຍລ້ານນາ
ໝວດ:ພຸດທະສາສະນິກະຊົນຊາວໄທ
ໝວດ:ສະກຸນຊິນນະວັດ
ໝວດ:ບຸດຂອງນາຍົກລັດຖະມົນຕີໄທ
ໝວດ:ນັກທຸລະກິດຊາວໄທເຊື້ອສາຍຈີນ
ໝວດ:ນັກການເມືອງຍິງຊາວໄທ
ໝວດ:ຫົວໜ້າພັກເພື່ອໄທ
ໝວດ:ນັກການເມືອງຈາກພັກເພື່ອໄທ
ໝວດ:ບຸກຄົນຈາກໂຮງຮຽນເຊນຕ໌ໂຍເຊຟຄອນແວນຕ໌
ໝວດ:ບຸກຄົນຈາກໂຮງຮຽນມາແຕຣ໌ເດອີວິທະຍາໄລ
ໝວດ:ບຸກຄົນຈາກຄະນະລັດຖະສາດ ຈຸລາລົງກອນມະຫາວິທະຍາໄລ
ໝວດ:ບຸກຄົນຈາກມະຫາວິທະຍາໄລເຊອຣ໌ຣີຍ໌